Patru primari din județul Giurgiu ai PSD au trecut la PNL. Anunțul a fost făcut de senatorul Toma Petcu, prim vicepreşedinte PNL Giurgiu.
"Astăzi, în prezența președintelui PNL Dan Motreanu, echipa de la Giurgiu s-a mărit!
Silviu Cazacu- primarul comunei Izvoarele, Costin Ionescu- primarul comunei Toporu, Cătălin Preda- primarul comunei Ogrezeni și Dănuț Mitrea- primarul comunei Stănești, au ales să se alături echipei PNL Giurgiu.
Noii noștri colegi, au declarat că încrederea pe care o au în Dan Motreanu, Toma Petcu și Alexandru Andrei, este principalul motiv pentru care s-au alăturat echipei PNL, dar și perspectiva de dezvoltare a județului și a comunelor pe care le administrează.
Le urăm bun venit, le mulțumim pentru încrederea acordată și-i asigurăm de tot sprijinul echipei!", a scris Petcu pe pagina sa de socializare.